宋景文公之孫景雲得玉龜印有忠孝侯印四字示詩次其韻
作者：劉一止
朝代：宋

paragraphs: 寶器傳家寧浪出，漢爵通侯二千石。
懸知忠孝萃公門，寸印便應輕尺璧。
虎頭飛去通神畫，未免誑欺涉嘲罵。
餘不左顧非偶然，渭水得璜天或者。
公門次第生輝光，一一詞鋒如劍鋩。
龜玉正憐俱在手，莫放柙中蒼兕吼。